Свят :: Малта пое председателството на ЕС :: Monitor.bg
15:36 02 Януари 2017 1121 Видяно 0 Споделяния Коментари
Малта пое от Словакия шестмесечното ротационно председателство на Европейския съюз.
Посредническите способности на най-малката страна в съюза ще бъдат подложени на изпитание, тъй като тя поема кормилото в критичен за 28-членния блок период на вътрешни спорове. Един от акцентите на малтийското председателство се очаква да бъде опитът за намиране на компромис по системата на ЕС за предоставяне на убежище и по-специално за решаване на проблема с разпределянето на бежанците сред страните членки. Малта ще е ротационен председател и в момента, когато Великобритания се очаква да задейства двегодишния процес за излизане от съюза. Британският премиер Тереза Мей обеща това да стане до края на март. Малта е член на ЕС от 2004 г., а от 2008 г. използва единната валута – еврото. Островната държава е разположена между Либия и Италия - точно на пътя, използван от много бежанци, които прекосяват Средиземно море в опит да се доберат до Европа.
15:35 02 Януари 2017
Азис: Няма по-хубава от българската музика
15:52 02 Януари 2017